Η ***Acmaeodera*** είναι γένος εντόμων της τάξης των κολεοπτέρων και της οικογένειας των *Buprestidae*. Το γένος *Acmaeodera* περιλαμβάνει τρία υπογένη με 25 είδη στην Ευρώπη και σχεδόν 20 στην Ελλάδα, ενώ παγκοσμίως έχουν περιγραφεί περίπου 240 είδη. Επίσης είναι πολλές οι αναφορές νέων ειδών.

Μορφολογικά χαρακτηριστικά του ακμαίου
--------------------------------------

Εικ.1: Έλλειψη του θυρεού   
Πάνω πρόνωτο, κάτω έλυτρα  
στη *Acmaeodera degener*
Η *Acmaeodera* ανήκει στη υποοικογένεια Polycestinae. Μορφολογικό χαρακτηριστικό της είναι η απουσία του θυρεού (βλ. Εικόνα 1), ο οποίος ενώθηκε στην πορεία της εξέλιξης με τα έλυτρα. Απουσία θυρεού σημειώνεται και στο γένος *Acmaeoderella* το οποίο όμως διακρίνεται από την *Acmaeodera* σε μερικά μορφολογικά χαρακτηριστικά. Τα πιο ευδιάκριτα είναι :

* Οι τρίχες της *Acmaeoderella* είναι πεπλατυσμένες σαν λέπια.
* το σώμα της είναι πιο κυλινδρικό.

Όπως λέει και το όνομα Ακμαιόδερα, το πρόνωτο είναι επιβλητικό και γωνιακό, ιδιαίτερα η όψη του από μπροστά (Εικ. 2,5,8,12).

Βέβαια η *Acmaeodera* εμφανίζει τις ιδιότητες όλων των Buprestidae. Οι ταρσοί σε όλα τα πόδια είναι πενταμερείς. Τα ισχία των μπροστινών ποδιών είναι σφαιρικά, και χωρίζονται από μια προέκταση του προστέρνου, που ξεπερνάει την μπροστινή ακμή του μεσοστέρνου. Οι αρθρικές κοιλότητες όπου προσφύονται τα μπροστινά ισχία, είναι ανοικτές προς τα πίσω.

Οι κεραίες αποτελούνται από ένδεκα άρθρα.

Βιολογία
--------

Στο προνυμφικό στάδιο τα έντομα αυτά ζουν στο ξύλο δένδρων και θάμνων, αλλά και άλλων φυτών (λ.χ. *Verbascum* *Euphorbia*). Τα περισσότερα είδη χρησιμοποιούν μόνο ένα γένος φυτών σαν ξενιστές για την απόθεση των αυγών, μερικά είδη όμως δεν είναι τόσο περιορισμένα στη εκλογή των ξενιστών. Το ακμαίο βρίσκεται σε λουλούδια, όπου τρέφεται από τα άνθη.

Διαμονή και οικότοπος
---------------------

Τα περισσότερα ευρωπαϊκά είδη έχουν ολομεσογειακή διαμονή ή είναι ποντομεσογειακού τύπου. Στα πρωινά ανήκουν στην Ελλάδα *A. pilosellae, A. bipunctata, A. crinita, A. degener*, στα τελευταία *A. brevipes*, *A. cecropia*, *A. ottomana*, *A. quadrizonata*, *A. saxicola saxicola*. Μερικά είδη με κέντρο εξάπλωσης στη Ανατολή συναντούμε σε λίγα ανατολικά νησιά της Ελλάδος, λ.χ. *A. guillebeaui* και *A. bisereata*. *A. flavolineata pilloselloides*, *A. bartoni* και *A. saxicola minoa* είναι ενδημικά στην Κρήτη.

Σχετικά με τους οικότοπους παρατηρούμε πως τα περισσότερα είδη (*A. crinita*, *A. degener*, *A. flavolineata*, *A. ottomana*, *A. pilosellae*, *A. bipunctata*, *A. bartoni*, *A. rubromaculata oertzeni*) συναντούμε στη φρύγανα και μακί. Η *A. quadrizonata* ζει στην παραλία και στα δέλτα ποταμών. Η *A. degener* αντέχει και σε κρύες τοποθεσίες και επεκτείνεται μέχρι την μεσαία και την ανατολική Ευρώπη.

Επιλεγμένα είδη
---------------

### *A. bipunctata*

* Εικ.2: A. bipunctataΕικ.2: *A. bipunctata*
* Εικ.3: A. bipunctata Εικ.3: *A. bipunctata*
* Εικ.4: A. bipunctataΕικ.4: *A. bipunctata*
* σε φυκικό περιβάλλονσε φυκικό περιβάλλον

Η *A. bipunctata* επεκτείνεται σαν *Acmaeodera (Palaeotethya) bipunctata senex* σε όλη την Ελλάδα και λίγες χώρες βόρεια από την Ελλάδα. Πέντε άλλα υποείδη βρίσκονται στην ευρύτερη χώρο του Μεσογείου και πιο βορινών χωρών. Το ακμαίο του *A. bipunctata senex* γίνεται ορατό κυρίως από τον Απρίλιο μέχρι τον Ιούλιο. Το συναντάμε πολλές φορές σε κίτρινα άνθη. Οι προνύμφες ζουν σε έλατο, κέδρο, πεύκο και άλλα είδη φυτών. Το είδος ζει στο πευκοδάσος κοντά στις παραλίες και στη μακί (κυρίως σε φρύγανα).

### *A. brevipes*

* Εικ.5: A. brevipesΕικ.5: *A. brevipes*
* Εικ.6: A. brevipesΕικ.6: *A. brevipes*
* Εικ.7: A. brevipesΕικ.7: *A. brevipes*
* σε φυκικό περιβάλλονσε φυκικό περιβάλλον

Η *A. (Acmaeodera) brevipes* επεκτείνεται σε όλη την Ελλάδα και λίγες χώρες βόρεια από την Ελλάδα. Η περιοχη όπου την συναντάμε είναι πιο περιορισμένη από την περιοχή της *A. bipunctata senex*. Το ακμαίο γίνεται ορατό κυρίως από τον Απρίλιο μέχρι τον Ιούλιο. Το συναντάμε πολλές φορές σε διάφορα λουλούδια. Οι προνύμφες σκάβουν σε διάφορα είδη βελανιδιάς.

### *A. crinita*

* Acmaeodera crinita σε φυσικό περιβάλλον*Acmaeodera crinita* σε φυσικό περιβάλλον
* Acmaeodera crinita πάνω στο χέρι*Acmaeodera crinita* πάνω στο χέρι

Η *Acmaeodera crinita* απαντάται σε όλη την Ελλάδα σε διάφορα λουλούδια και σε κλαδιά κοντά στα φύτα, που αναπτύσσεται. Από αυτά είναι γνοστά *Agava*, *Quercus*, *Pistacia*, *Cerasus*, *Cupressus sempervirens*, *Pinus halepensis* και *Vitex agnu-castus*. Το ακμαίο φαίνεται κυρίως από Απριλίου μέχρι Ιουλίου. Έξω από την Ελλάδα θα βρούμε το είδος μέχρι την Πορτογαλία.

### *A. degener*

* Εικ.8: A. degenerΕικ.8: *A. degener*
* Εικ.9: A. degenerΕικ.9: *A. degener*
* Εικ.10: A. degenerΕικ.10: *A. degener*
* Εικ.11: A. degenerΕικ.11: *A. degener*

Η *A. degener* συναντούμε στην Ελλάδα σαν υποείδος *A. (Acmaeotethya) degener degener*. Αντέχει και τους υγρούς τοποθεσίες στα φυλλοβόλα δάση των βουνών ή κοντά στα νερά. Για αυτό το είδος επεκτείνεται και μέχρι την Μεσαία Ευρώπη. Το συναντούμε όμως και στη φρύγανα. Το ακμαίο φαίνεται κυρίως από τέλος Μαΐου μέχρι τον Ιούλιο σε λουλούδια κοντά σε διάφορα είδη βελανιδιάς, όπου γίνεται η εξέλιξη των προνυμφών.

### *A. ottomana*

* Acmaeodera ottomana σε φυσικό περιβάλλον*Acmaeodera ottomana* σε φυσικό περιβάλλον
* από την πλευράαπό την πλευρά
* από πάνωαπό πάνω

Η *A. ottomana* συναντούμε σε πολλά μέρη τής Ελλάδας. Δεν είναι σίγουρα, εάν έχει και στήν Κρήτη. Μοιάζει πολύ με την *A. quadirzonata*. Το ακμαίο προτιμά κίτρινα λουλούδια και το συναντάμε επίσης στο φύλλομα και κάτω από το φλοιό της συκιάς. Το είδος αναπτύσσεται σε *Ficus cariaca*, *Prunus spinosa*, *Quercus*, *Pirus* και *Amygdalis*. 
Η διανομή περιορίζεται στην Ανατολική Μεσόγειο. Το ακμαίο φαίνεται από τέλος Μαρτίου μέχρι την μέση Ιουλίου.

### *A. pilosellae*

* Εικ.12: A. pilosellaeΕικ.12: *A. pilosellae*
* Εικ.13: A. pilosellaeΕικ.13: *A. pilosellae*
* Εικ.14: A. pilosellaeΕικ.14: *A. pilosellae*
* σε φυκικό περιβάλλονσε φυκικό περιβάλλον

Η *A. (Acmaeodera) pilosellae* επεκτείνεται σε όλη την Ελλάδα στη μακί της πεδιάδας και χαμηλών υψών. Το ακμαίο φαίνεται κυρίως από Απριλίου μέχρι Ιουλίου. Το συναντάμε πολλές φορές σε διάφορα λουλούδια. Οι προνύμφες ζουν στα δένδρα *Amygdalis, Corylus, Crataegus, Pistacia, Prunus* και άλλα πολλά είδη. Έξω από την Ελλάδα θα βρούμε το είδος μέχρι την Ισπανία.

Παραπομπές
----------

1. ↑  Fauna Europaea, Ευρωπαϊκά είδη του γένους Acmaeodera
2. ↑  Απαρίθμηση ειδών Acmaeodera στο GBIF
3. ↑  Fauna Europaea, Διανομή και ταξινόμηση του είδους Acmaeodera bipunctata
4. ↑  Fauna Europaea, Διανομή και ταξινόμηση του είδους Acmaeodera brevipes
5. ↑  Fauna Europaea, Διανομή και ταξινόμηση του είδους *Acmaeodera crinita*
6. ↑  Fauna Europaea, Διανομή και ταξινόμηση του *A. degener*
7. ↑  Fauna Europaea, Διανομή και ταξινόμηση του *A. ottomana*
8. ↑  Fauna Europaea, Διανομή και ταξινόμηση του είδους Acmaeodera pilosellae

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Acmaeodera** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Acmaeodera** |

* H. Freude, K. W. Harde, G. A. Lohse: *Die Käfer Mitteleuropas, Bd. 6*. Spektrum Akademischer Verlag in Elsevier 1966, ISBN 3-827-40683-8
* H.Mühle, P.Brandl, M. Niehuis: *Catalogus Faunae Graeciae; Coleoptera:Buprestidae* Printed in Germany by Georg Rößle Augsburg 2000